Ehdotus Euroopan parlamentin ja Neuvoston päätös, rehuseosten liikkuvuudesta annetun neuvoston direktiivin 79/373/ETY muuttamisesta annetun direktiivin 2002/2/EY oikaisemisesta /* KOM/2006/0340 lopull. - COD 2006/0117 */





[pic] | EUROOPAN YHTEISÖJEN KOMISSIO | Bryssel 27.6.2006 KOM(2006) 340 lopullinen 2006/0117 (COD) Ehdotus EUROOPAN PARLAMENTIN JA NEUVOSTON PÄÄTÖS, rehuseosten liikkuvuudesta annetun neuvoston direktiivin 79/373/ETY muuttamisesta annetun direktiivin 2002/2/EY oikaisemisesta (komission esittämä) PERUSTELUT 1. Direktiivi 2002/2/EY Tammikuun 28 päivänä 2002 annetulla Euroopan parlamentin ja neuvoston direktiivillä 2002/2/EY[1] muutettiin rehuseosten liikkuvuudesta annettua neuvoston direktiiviä 79/373/ETY[2] tuoteselostemerkintöjä koskevien säännösten osalta. Direktiivin 2002/2/EY 1 artiklan 4 kohdassa, jolla korvataan direktiivin 79/373/ETY 5 c artikla, säädetään, että muiden kuin lemmikkieläimille tarkoitettujen rehuseosten osalta rehuaineet on lueteltava rehuseoksessa olevien painoprosenttiosuuksien mukaisesti suurimmasta pienimpään. Prosenttiosuuksien osalta sallitaan +/- 15 prosentin poikkeama. Lisäksi direktiivin 2002/2/EY 1 artiklan 1 kohdan b alakohdassa, jolla lisätään l alakohta direktiivin 79/373/ETY 5 artiklan 1 kohtaan, säädetään, että tarkat painoprosentit rehuseoksessa olevista rehuaineista on toimitettava asiakkaan pyynnöstä. 2. Yhteisöjen tuomioistuimen tuomio 6 päivänä joulukuuta 2005 Yhdistyneen kuningaskunnan, Italian ja Alankomaiden tuomioistuimet esittivät yhteisöjen tuomioistuimelle EY:n perustamissopimuksen 234 artiklaan perustuvia ennakkoratkaisupyyntöjä, jotka koskivat pääasiallisesti direktiivin 2002/2/EY ja erityisesti sen 1 artiklan 1 kohdan b alakohdan ja 1 artiklan 4 kohdan pätevyyttä. Nämä ennakkoratkaisupyynnöt on esitetty rehuseosten valmistajien tai tämän teollisuudenalan edustajien tekemien sellaisten valitusten tutkimisen yhteydessä, joissa vaaditaan direktiivin 2002/2/EY riitautettujen säännösten saattamisesta osaksi kansallista oikeutta annettujen säännösten kumoamista tai niiden soveltamisen keskeyttämistä. Joulukuun 6 päivänä 2005 antamassaan tuomiossa[3] yhteisöjen tuomioistuin hylkäsi väitteet, joilla riitautettiin direktiivin 2002/2/EY oikeusperustan (EY:n perustamissopimuksen 152 artiklan 4 kohdan b alakohta) pätevyys, ja tuki toimielinten kantaa. Niinikään yhteisöjen tuomioistuin hylkäsi väitteet, joilla riitautettiin kyseisen direktiivin pätevyys yhdenvertaisen kohtelun periaatteen ja syrjintäkiellon periaatteen valossa. Yhteisöjen tuomioistuimen tutkimuksessa suhteellisuusperiaatteen noudattamisesta ei ole käynyt ilmi mitään sellaista seikkaa, jolla olisi vaikutusta direktiivin 2002/2/EY 1 artiklan 4 kohdan pätevyyteen. Yhteisöjentuomioistuin totesi kuitenkin, että kyseisen periaatteen valossa direktiivin 2002/2/EY 1 artiklan 1 kohdan b alakohta on pätemätön. Yhteisöjen tuomioistuin katsoi, että velvoitetta ilmoittaa rehun tarkka koostumus asiakkaan pyynnöstä ei voida perustella terveyden suojelua koskevalla tavoitteella, ja se ylittää selvästi sen, mikä on tarpeen tämän tavoitteen saavuttamiseksi[4]. 3. Ehdotus EY:n perustamissopimuksen 233 artiklan mukaan toimielimen, jonka säädös on julistettu mitättömäksi, on toteutettava yhteisöjen tuomioistuimen tuomion täytäntöön panemiseksi tarvittavat toimenpiteet ja siksi ehdotetaan direktiivin 2002/2/EY oikaisemista päätöksellä, jolla poistetaan pätemätön säännös eli kyseisen direktiivin 1 artiklan 1 kohdan b alakohta. Johdonmukaisuuden vuoksi kaikki viittaukset kyseiseen säännökseen olisi myös poistettava. Siksi kaikki viittaukset direktiivin 79/373/ETY 5 artiklan 1 kohdan 1 alakohtaan, joka lisättiin direktiivin 2002/2/EY 1 artiklan 1 kohdan b alakohdalla, olisi poistettava. Tällainen viittaus on direktiivin 2002/2/EY 1 artiklan 6 kohdassa, jolla lisätään 15 a artikla direktiiviin 79/393/ETY. Sen vuoksi kyseistä säädöstä olisi muutettava. Ehdotusluonnoksessa direktiiviä oikaistaan päätöksellä, ja siinä otetaan huomioon periaate, jonka mukaan muutossäädöksiä ei muuteta, mutta niitä voidaan oikaista. Ehdotetaan, että direktiiviä oikaistaan päätöksellä, jolla taataan yhteisön oikeuden avoimuus ja selkeys. Jäsenvaltioita ei kuitenkaan suoraan velvoiteta muuttamaan kansallista lainsäädäntöään, koska niiden on joka tapauksessa toteutettava oikeusjärjestelmissään tarpeelliset toimenpiteet, joilla varmistetaan yhteisöjen tuomioistuimen tuomion täytäntöön paneminen EY:n perustamissopimuksen 10 artiklan mukaisesti. 2006/0117 (COD) Ehdotus EUROOPAN PARLAMENTIN JA NEUVOSTON PÄÄTÖS, rehuseosten liikkuvuudesta annetun neuvoston direktiivin 79/373/ETY muuttamisesta annetun direktiivin 2002/2/EY oikaisemisesta EUROOPAN PARLAMENTTI JA EUROOPAN UNIONIN NEUVOSTO, jotka ottavat huomioon Euroopan yhteisön perustamissopimuksen ja erityisesti sen 152 artiklan 4 kohdan b alakohdan, ottavat huomioon komission ehdotuksen[5], ottavat huomioon Euroopan talous- ja sosiaalikomitean lausunnon[6], ottavat huomioon alueiden komitean lausunnon[7], noudattavat perustamissopimuksen 251 artiklassa määrättyä menettelyä[8], sekä katsovat seuraavaa: (1) Yhdistetyissä asioissa C-453/03, C-11/04, C-12/04 ja C-194/04 joulukuun 6 päivänä 2005 antamassaan tuomiossa[9] Euroopan yhteisöjen tuomioistuin julisti Euroopan parlamentin ja neuvoston direktiivin 2002/2/EY[10] 1 artiklan 1 kohdan b alakohdan, jolla muutettiin neuvoston direktiiviä 79/373/ETY[11], pätemättömäksi suhteellisuusperiaatteen valossa. Kyseisellä säännöksellä lisättiin direktiivin 79/373/ETY 5 artiklan 1 kohtaan l alakohta, jolla eläimille tarkoitettujen rehuseosten valmistajat velvoitetaan ilmoittamaan rehuseosten tarkka koostumus asiakkaan pyynnöstä. (2) Perustamissopimuksen 233 artiklan mukaan toimielimen, jonka säädös on julistettu mitättömäksi, on toteutettava yhteisöjen tuomioistuimen tuomion täytäntöön panemiseksi tarvittavat toimenpiteet. (3) Direktiiviä 2002/2/ETY olisi sen vuoksi muutettava. OVAT TEHNEET TÄMÄN PÄÄTÖKSEN: 1 artikla Muutetaan direktiivi 2002/2/ETY seuraavasti: (1) Poistetaan 1 artiklan 1 kohdan b alakohta. (2) Korvataan 1 artiklan 6 kohdassa direktiivin 79/373/ETY 15 a artiklan ilmaisu “5 artiklan 1 kohdan j ja l alakohdassa” ilmaisulla ”5 artiklan 1 kohdan j alakohdassa”. 2 artikla Tämä päätös tulee voimaan seuraavana päivänä sen jälkeen, kun se on julkaistu Euroopan unionin virallisessa lehdessä . 3 artikla Tämä päätös on osoitettu kaikille jäsenvaltioille. Tehty Brysselissä […] päivänä […]kuuta […]. Euroopan parlamentin puolesta Neuvoston puolesta Puhemies Puheenjohtaja [1] EYVL L 63, 6.3.2002, s. 23. [2] EYVL L 86, 6.4.1979, s. 30. Direktiivi sellaisena kuin se on viimeksi muutettuna asetuksella (EY) N:o 807/2003 (EUVL L 122, 16.5.2003, s. 36). [3] Yhdistetyt asiat C-453/03, C-11/04, C-12/04 ja C-194/04 ABNA ja muut , ei vielä julkaistu yhteisöjen tuomioistuimen ja yhteisöjen ensimmäisen oikeusasteen tuomioistuimen oikeustapauskokoelmassa. [4] Ks. erityisesti tuomion 79"85 kohta. [5] EUV oikeusasteen tuomioistuimen oikeustapauskokoelmassa. [6] Ks. erityisesti tuomion 79−85 kohta. [7] EUVL C [...], [...], s. [...]. [8] EUVL C [...], [...], s. [...]. [9] EUVL C [...], [...], s. [...]. [10] EUVL C [...], [...], s. [...]. [11] ABNA ja muut , ei vielä julkaistu yhteisöjen tuomioistuimen ja yhteisöjen ensimmäisen oikeusasteen tuomioistuimen oikeustapauskokoelmassa. [12] EYVL L 63, 6.3.2002, s. 23. [13] EYVL L 86, 6.4.1979, s. 30. Direktiivi sellaisena kuin se on viimeksi muutettuna asetuksella (EY) N:o 807/2003 (EUVL L 122, 16.5.2003, s. 36).